SKOLELEDER TIL HUMMELTOFTESKOLEN, Hummeltofteskolen - lærerjob.dk
Har du mod på at gøre en fantastisk skole endnu bedre, og kan du se dig selv lede en skole, hvor trivsel og faglighed går hånd i hånd, og hvor hele skolen samarbejder om at møde eleverne, der hvor de er? Så søg stillingen som skoleleder på en af landets mest ambitiøse skoler.
Hummeltofteskolen er en meget velfungerende skole, hvor både medarbejdere, forældre og ledere er meget stolte af deres skole og tror på, at udviklingen skabes gennem forpligtende samarbejde. Skolen er ambitiøs i forhold til at fastholde og udvikle et læringsmiljø, hvor høj faglighed, trivsel og rummelighed er i fokus.
Som ny skoleleder på Hummeltofteskolen træder du ind i et velfungerende og erfarent ledelsesteam, der har et godt samarbejde med skolebestyrelsen og med medarbejderne. Du skal lede en meget engageret og veluddannet personalegruppe med et højt kompetence- og vidensniveau, hvor den kontinuerlige pædagogiske skoleudvikling bygger på viden.
Skolen eksperimenterer og udvikler sig på flere områder; matematiklærerne arbejder med lektionsstudier, og skolen er udvalgt til at være modelskole i den didaktiske udvikling. Skolen samarbejder om at udvikle elevernes læringsstrategier gennem læringssamtaler, og der arbejdes på en ny digital strategi i samarbejde med skolebestyrelsen.
Vi er sammen med de øvrige skoler i Lyngby-Taarbæk Kommune optaget af i fællesskab at udvikle det samlede skolevæsen. Vi arbejder med faglig trivsel, social og personlig trivsel og dannelse. Et arbejde du forventes at gå aktivt og engageret ind i som ny skoleleder.
Du kan læse meget mere om Hummeltofteskolen på skolens hjemmeside, og du kan læse en uddybende job og personprofil her:
https://genitor.emply.net/GetFile.aspx?id=f08db968-46ac-4340-8c01-8866f3f15739
Hvis du vil vide mere om stillingen, er du meget velkommen til at kontakte centerchef i Center for Uddannelse og Pædagogik Rasmus Mattern Nielsen, telefon 2036 8565, eller chefkonsulent i Genitor Vibeke Rosenbeck, telefon 3148 4740.